alexandrainst/scandi-wiki huggingface dataset:
László Bölöni

László Bölöni () er ein tidlegare fotballspelar og seinare -trenar frå Romania. Han var i 1986 med å vinne europacupen i fotball med FC Steaua București.

Spelar

Klubbspel
Bölöni er etnisk ungarar og var frå 1970 til -84 aktiv på topplaget frå heimbyen Târgu Mureş. Perioden 1984-87 spelte han på Steaua, der han hadde ei sentral rolle på midtbana då laget vann Europacupen i fotball 1986. Vinteren 1988 reiste han til Belgia og spelte dei neste fire åra for klubbar på lågare nivå i belgisk og fransk klubbfotball. Bölöni vart kåra til årets spelar i Romania i 1977 og i 1983.

Landslagsspel
Böloni deltok i sin fyrste landskamp 4. juni 1975 då Romania på heimebane slo Danmark 4-0 i ein OL-kvalifiseringskamp. 13 år seinare spelte han sin 108. og siste landskamp i Amsterdam, i møtet med den blivande europameisteren Nederland måtte han som kaptein sjå mannskapet sitt tape 0-2. Böloni skåra 25 landslagsmål og spelte alle tre kampane då Romania deltok i EM i fotball 1984.

Merittar
Vinnar av Europacupen: 1986: FC Steaua București
Seriemeister: 1985, 1986, 1987: FC Steaua București
Cupvinnar: 1985 og 1987: FC Steaua București

Trenar
Bölöni har sidan 1994 var lagsjef (trenar) i ei rad fotballklubbar, for ein stor del i Belgia og Frankrike. Han leia i 2002 Sporting CP til liga- og cuptriumf i Portugal, og Standard Liège til ligapokal i Belgia i 2009.

Kjelder

<div class="references-small">
Denne artikkelen bygger på «László Bölöni» frå ,  den 23. oktober 2019.  
 
eu-football

Rumenske fotballspelarar
Steaua-spelarar
Spelarar i Fotball-EM 1984
Hoher Sonnblick

Hoher Sonnblick er eit 3 106 meter over havet høgt fjell i Hohe Tauern i Alpane, i forbundslandet Salzburg i Austerrike. Fjelltoppen er ein av dei høgste i det såkalla Goldberg-massivet.

På toppen av fjellet ligg ein meteorologisk målestasjon og fjellhytta Zittelhaus.

Kjelder

<div class="references-small">
Denne artikkelen bygger på «Hoher Sonnblick» frå ,  den 23. oktober 2019.  
 

Fjell i Alpane
Fjell i Austerrike
Kleenestjerne

I matematisk logikk og informatikk er kleenestjerna (òg kalla kleenetillukninga og kleeneoperatoren) ein unær operator på ei mengd symbol eller strengar. Operasjonen er ofte skriven som V* der V er mengda det er snakk om. Det er ofte brukt i regulæruttrykk og var òg der operatoren først vart introdusert i tydinga «null eller meir».

Viss V er ei mengd av symbol vil kleenestjerna av V vera mengda over alle strengar over alfabetet av symbolet inkludert den tomme strengen. Dette vert òg kalla språket over alfabetet av dei gjevne symbola.

Viss V er ei mengd av strengar vil V vera den minste mengda av V som inneheld den tomme strengen og som er lukka under operasjonen konkatenering.

Kleenestjerna over mengda V kan òg skildrast som mengda over alle strengar som vert genererte av å konkatenera vilkårlege element i V.

Formell definisjon 
Gjeve ei mengd V, la V vera følgjande mengd. I dette høvet språket av berre den tomme strengen.

,

Definer så følgjande mengd rekursivt og ein vil få tillukninga av denne mengda.

for kvar og ein

Døme 
Kleenestjerna av ei mengd av symbola a, b og c vil vera følgjande uendelege mengd.

{«a», «b», «c»}* = { ε, «a», «b», «c», «aa», «ab», «ac», «bad», «bb», «bc», «ca», «cb», «cc», «aaa», «aab», …}.

Kleenestjerna av ei mengd må ikkje vera uendeleg. Kleenestjerna av den tomme mengda er følgjande mengd

∅* = {ε}

Litteratur 

 Hopcroft, John E.; Ullman, Jeffrey D. (1979). Introduction to Automata Theory, Languages, and Computation (1st utg.). Addison-Wesley. 
Formelle språk
Trevor Francis

Trevor John Francis ()  er ein britisk-engelsk tidlegare fotballspelar frå Plymouth. Angrepsspelaren er særleg kjend for sin mange sesongar med Birmingham City og sine triumfar med Nottingham Forest. Han var med å vinne Europacupen i fotball både i 1979 og 1980.

Klubbspel
Francis slo gjennom med andredivisjonslaget Birmingham City då han var 16 år gammal. I 1972 var han sterkt delaktig då klubben rykte opp i toppdivisjonen. I februar 1979 vart han overført til topplaget Nottingham Forest mot 1,15 millionar pund, den gongen det klart største vederlaget for ein britisk spelar. Den 30. mai 1979 vart han matchvinnar då han i finalen i europacupen i München skåra kampens einaste mål. Året etter ytte han sitt til at Nottingham Forest forsvarte europacuptriumfen, ein skade gjorde at han måtte sjå finalen frå sidelinja.

Frå hausten 1981 til han la opp ved utgangen 1993 var Francis innom sju ulike klubbar. Flest kampar fekk han med italienske Sampdoria, der han vart cupmeister i 1985, og med Sheffield Wednesday, sin siste klubb. I ein sesong med Rangers FC i skotsk klubbfotball vart han ligacupvinnar.

Landslagsspel
Francis deltok i 52 landskampar frå debuten i februar 1977 til avskjeden i april 1986. I desse kampane skåra han 12 mål. Han spelte alle fem kampane til England under VM i fotball 1982 og skåra to av dei seks måla til England i turneringa.

Merittar 
Vinnar av Europacupen: 1979 og 1980 med Nottingham Forest
Cupvinnar i Italia: 1985 med Sampdoria
Vinnar av ligacupen i Skottland: 1987 med Rangers FC

Kjelder 

<div class="references-small">
 Denne artikkelen bygger på «Trevor Francis» frå ,  den 24. oktober 2019.
 eu-football
 

Engelske fotballspelarar
Birmingham-spelarar
Nottingham Forest-spelarar
Sheffield Wednesday-spelarar
Sampdoria-spelarar
Queens Park Rangers-spelarar
Manchester City-spelarar
Atalanta-spelarar
Rangers-spelarar
Spelarar i Fotball-VM 1982
Folk frå Plymouth
Althofen

Althofen er ein by og ein kommune i Distriktet Sankt Veit an der Glan i forbundslandet Kärnten i Austerrike. Kommunen har ei flatevidd på 12,3 km² og i kring 4 700 ibuarar. Byen ligg 718 meter over havet, om lag 30 kilometer nord om Klagenfurt.

Althofen fekk marknadsprivilegium i 1230 og byrettar i 1993. Det kjemiske industriselskapet Treibacher Industrie AG har hovudsetet sitt landsbyen Treibach i Althofen.

Kjelder

<div class="references-small">
Denne artikkelen bygger på «Althofen» frå ,  den 24. oktober 2019.  
 

Byar i Kärnten
Kommunar i Kärnten
Truls Leegaard

Truls Michael Leegaard () var ein norsk lækjar frå Oslo.

Leegaard utdanna seg til cand.med. i 1927 og vart dr.med. i 1946. Frå 1948 var han overlækjar ved øyre-, nase- og halsavdelinga ved Ullevål sjukehus i Oslo, sidan 1951 professor på Universitetet i Oslo. Leegaard skreiv mange avhandlingar om luftvegane.

Frithjof Leegaard var far hans.

Kjelder
Norsk Allkunnebok. VIII. bandet. 1957

Norske legar
Norske professorar
Karibar

Karibar er ei amerikansk urfolkgruppe som folkesette Dei små Antillane i Karibia. Dei var den dominerande gruppa i området då europearane kom til Karibia, og har gjeve opphav til dette namnet.

Gruppa er også kjend som Island Caribs, Kalinago eller Caribs. Dei stammar frå kalinafolk (Mainland Caribs) frå Sør-Amerika. 
Dei hadde fortrengd tainoar frå Dei små Antillane kort tid før spanjolane kom til øyane, det vil seia på 1300-talet.

Ifølge si eiga overlevering drog forfedrane til karibane frå det søramerikanske fastlandet (Venezuela, Fransk Guyana og Guyana). Dei tok kontroll over Dei små Antillane og dominerte eller fortrengde det arawaktalande ignerifolket som budde der frå før. Nyare språkforsking tyder på at det var ei mindre gruppe menn som kom frå fastlandet og gifta seg med lokale kvinner. Dei førte med seg ein del tradisjonar, men tok også til seg mykje av den arawakiske kulturen, som språket.

Karibane vareit sjøfarande folk som utførte lange reiser i store kanoar uthola frå trestammar. I den tidlege koloniseringsperioden fekk karibane rykte som eit krigarfolk som raida naboøyar. Ifølgje dei spanske conquistadorane var karibane kannibalar som jamleg åt menneskekjøt. 

I dag finst det ein del etterkomarar av karibar på Antillane. På Dominica bur ei gruppe på rundt 400 menneske som kallar seg kalino. Garifunafolk eller Black Caribs ( «svarte karibar») er ei gruppe av blanda karibisk, arawakisk og afrikansk opphav som hovudsakleg bur i Sentral-Amerika. Dei blei deporterte av britane til Roatán i Hondurasbukta, og spreidde seg deretter utover langs kysten frå Belize til Honduras og Nicaragua.

Kjelder

Denne artikkelen bygger på «Island Caribs» frå ,  den 24. oktober 2019.  
 

Folkegrupper i Karibia
Mellomamerikanske urfolk
Britisk Grenada
Dominica
Trinidad og Tobago
Îles des Saintes
Redonda

Redonda er ei øy i Karibia. Ho tilhøyrer øystaten Antigua og Barbuda, og ligg 56 km vest-sørvest for øya Antigua. Øya er ikkje folkesett.

Geografi 

Redonda ligg aust i Det karibiske havet og er ein del av Dei små Antillane. Ho er den minste av dei tre øyane som utgjer Antigua og Barbuda. Øya ligg 22 km nordvest av Montserrat, 32 søraust av Nevis og 56 km vest-sørvest av Antigua.

Øya er resten av ein utsløkt vulkan som stig bratt opp av havet til ei høgd på 305 meter. Arealet er 1,3 km². Øya er prega av bratte klipper og har berre éi strand der det er mogleg å gå i land frå båt. Suppeskjelpadde og karett er blitt observerte i havet ved Redonda.

Øya er hekkestad for sjøfugl. Særleg viktige er koloniane av praktfregattfugl, maskesule, raudfotsule  og brunsule, medan det finst òg brunnoddy. Ein reknar med at graveugle er standfugl. Det finst seks krypdyrartar, der tre øglearter er endemiske.

Vegetasjonen er prega av gras, kaktusar i slekta Opuntia og med enkelte tre av fikenarten Ficus citrifolia.

Det finst òg populasjonar av geiter og rotter på øya.

Historie 
Kristoffer Columbus kom over øya på si andre Amerika-ferd i 1493 og gjorde krav på henne for Spania. Han kalla henne Santa Maria la Redonda. Columbus gjekk likevel aldri i land her. Det første kjende europeiske strandhogget fann stad i 1687.

I 1860-åra blei det henta ut fosfat frå guanoførekomstar på øya ved hjelp av arbeidskraft henta frå Montserrat. Eit amerikansk selskap, Redonda Phosphate Company, stod bak drifta, med eksport for det meste til USA og Tyskland. I 1901 budde 120 personar på øya. Då første verdskrigen tok til, heldt guanodrifta opp og arbeidarane flytta. Bygningar og utstyr blei øydelagd i ein orkan i 1929, og dei siste vaktmennene forlét då øya. Ho har vore folketom sidan.

Storbritannia gjorde krav på Redonda i 1869 for å koma USA i forkjøpet. I 1872 blei øya underlagd Antigua.

Redonda er i offentleg eige.

Kjelder 

<div class="references-small">
Denne artikkelen bygger på «Redonda» frå ,  den 24. oktober 2019.  
 

Øyar i Nord-Amerika
Antigua og Barbuda
Codrington

Codrington er ein by på øya Barbuda, som er ein del av øystaten Antigua og Barbuda. Byen hadde 700 innbyggjarar i 1904 og 1252 innbyggjarar i 1991.

Byen blei grunnlagd av Christopher Codrington og broren hans John i 1685. Dei bygde ein festning i byen, men i 1843 blei han øydelagd av eit jordskjelv. Noko av bygningen er framleis intakt. Codrington var den største og viktigaste busetnaden på Barbuda frå slutten av 1600-talet til våre dagar.

I 1741 fann det stad eit slaveopprør i byen. Opprøret braut ut etter Thomas Beach si dårlege behandling av slavane sine. Slavane rømde frå arbeidet sitt og gjorde skade på eigedommen til Codrington-familien.

I september 2017 blei byen totalt evakuert etter ar øya blei råka av orkanen Irma og rundt 95 % av bygningane der blei øydelagde. Innbyggjarar byrja venda tilbake i otober for å gjenreisa byen.

Kjelder

<div class="references-small">
Denne artikkelen bygger på «Codrington» frå , og «Codrington, Antigua and Barbuda» frå  den 24. oktober 2019.  
 

Busetnader på Antigua og Barbuda
Skipingar i 1685
Jacob Grimm

Jacob Ludwig Karl Grimm () var ein tysk folkeminne- og språkforskar, fødd i Hanau i den dåverande landgrevskapen Hessen-Kassel. Han vert rekna som grunnleggjaren av tysk filologi. Livsverket hans er nært knytta til den eitt år yngre broren Wilhelm Grimm, og vert ofte nemnde for Brødrene Grimm.

Kjelder

Denne artikkelen bygger på «Jacob Grimm» frå ,  den 24. oktober 2019.  

Grimm-brørne
Tyske germanistar
Tyske folkloristar
Tyske professorar
Folk frå Hanau
Tyske forfattarar
Tyskspråklege forfattarar
Bayerischer Maximiliansorden für Wissenschaft und Kunst
Medlemmer av Det Kongelige Danske Videnskabernes Selskab
Medlemmer av Det prøyssiska vitskapsakademiet
Medlemmer av Kungliga Vitterhets Historie och Antikvitets Akademien
Wilhelm Grimm

Wilhelm Carl Grimm () var ein tysk språkforskar, litteraturvitar og samlar av segner og eventyr. Han vart fødd i Hanau i den dåverande landgrevskapen Hessen-Kassel.  Arbeidet hans er nært knytta til den eitt år eldre broren Jacob Grimm og dei vert oftast omtala som Brødrene Grimm eller Grimm-brørne.

Kjelder

Denne artikkelen bygger på «Wilhelm Grimm» frå ,  den 24. oktober 2019.  

Grimm-brørne
Tyske folkloristar
Tyske germanistar
Tyska professorar
Tyske forfattarar
Tyskspråklege forfattarar
Eventyrsamlarar
Folk frå Hanau
Medlemmer av Det Kongelige Danske Videnskabernes Selskab
Titisee-Neustadt

Titisee-Neustadt er ein by med vel 12 000 ibuarar sørvest i delstaten Baden-Württemberg i Tyskland. Byen er ein kurstad og ein kjend vintersportstad, med storbakken Hochfirstshanze sentralt. Titisee-Neustadt ligg 846 meter over havet.

Skiskyttaren Benedikt Doll er frå Titisse-Neustadt. Johann André Forfang er mellom skihopparane som har vunne eit verdscuprenn i Hochfirstschanze.

Kjelder

<div class="references-small">
Denne artikkelen bygger på «Titisee-Neustadt» frå ,  den 24. oktober 2019.  
 

Byar i Baden-Württemberg
Chemtrails

Chemtrails («kjemikaliespor») er eit omgrep som konspirasjonsteoretikarar nyttar for å skildra noko som vert sagt at er utslipp av aerosol frå fly. I følgje fotografi på dei mange nettstadane som omtalar chemtrails kan mønstera som vert danna på himmelen vera anten nøyaktige rutemønster eller meir tilfeldige striper.

Chemtrails som konspirasjonsteori hevdar at ein del visuelle spor etterlatne av flytrafikk er kjemiske eller biologiske stoff som vert medvite spraya over himmelen av årsaker som vert haldne løynleg for allmenta og vert utført av ulike styresmakter. Denne konspirasjonsteorien har fleire gongar vorte tilbakevist av det vitskaplege samfunnet: slike spor er normale spor og avsetningar, mellom anna frå kondensering. Ettersom konspirasjonsteorien er populær mottek offentlege kontor mange førespurnadar frå folk som krev ei forklaring. Vitskapsmiljø og styresmakter over heile verda har fleire gongar svara at dei såkalte kjemikaliesporene er ikkje anna enn heilt normale avsetningar frå fly over himmelen.

Sjå òg 

 Kondensstriper

Referansar 

<div class="references-small">
Denne artikkelen bygger på «Chemtrails» frå ,  den 24. oktober 2019.

Bakgrunnsstoff

 «På sporet av chemtrails-konspirasjonen» - forsøk på ein objektiv analyse ved skepsis.no

Konspirasjonsteoriar
Luftfart
Engelske ord og uttrykk
Rekursive språk

I matematikk, informatikk og logikk er eit formelt språk eit rekursivt språk (òg kalla turingavgjerbart språk) om det eksisterer ei turingmaskin som vert sagt å avgjera språket. Med andre ord må det eksistera ei turingmaskin som for kvar og eitt input vil kunna stoppa. Om dette kravet ikkje er oppfylt, vert det i staden kalla for eit rekursivt nummererbart språk. Rekursive språk vert sagt å vera avgjerbare.

Alle rekursive språk er òg rekursivt nummererbare. Alle regulære språk, kontekstfrie språk og kontekstsensitive språk er òg rekursive språk.

Døme 
Som skildra tidlegare, kvart og eitt kontekstsensitivt språk er eit rekursivt språk. Dermed vil det følgjande kontekstsensitive språket òg vera eit rekursivt språk.

Eigenskapar 
Rekursive språk er lukka under operasjonane lista nedanføre. Det vil altså seia at for to rekursive språk L og P, så vil resultatet av operasjonen framleis vera eit rekursivt språk.

 Kleenestjerna av L
 Konkateneringa av L og P
 Biletet under ein «e-free» homomorfisme
 Unionen av L og P
 Snittet av L og P
 Komplementet av L
 Mengddifferansen av L og P

Den siste eigenskapen følgjer av at snittet og komplementet er lukka operasjonar. Legg merke til at rekursive språk har monaleg fleire lukka operasjonar enn rekursivt nummererbare språk og andre språk lengre ned i Chomskyhierarkiet.

Litteratur 

 Michael Sipser (1997). «Decidability». Introduction to the Theory of Computation. PWS Publishing. s. 151–170. ISBN 0-534-94728-X. 
 Chomsky, Noam (1959). «On certain formal properties of grammars». Information and Control. 2 (2): 137–167. doi:10.1016/S0019-9958(59)90362-6. 
Kompleksitetsteori
Formelle språk
Willem van Hanegem

Willem van Hanegem () er ein nederlandsk tidlegare fotballspelar og -trenar frå Breskens i Zeeland. Han var midtbanespelar på Feijenoord då klubben vann europacupen i 1970 og UEFA-cupen i 1974. I 1974 spelte han for det nederlandske laget som tapte VM-finalen mot Vest-Tyskland.

Klubbspel
Etter fire år med den lokale klubben Velox, flytta Hanegem i 1966 til Rotterdam og var aktiv i to år på toppserielaget Xerxes. Frå 1968 til 1976 spelte han på Feyenoord. Med klubben frå Rotterdam vann han tre seriemeisterskap, den nasjonale cupmeisterskapen 1969, Europacupen i fotball 1970 og UEFA-cupen 1974. Tida 1976-79 gjorde Hanegem teneste i AZ Alkmaar, der han i 1978 var med å vinne den nasjonale cupmeisterskapen. Etter eit mellomspel i USA spelte han to sesongar på FC Utrecht, før han 1981-83 avslutta med gamleklubben Feyenoord.

Landslagsspel
Hanegem deltok i 52 landskampar for Nederland i tida frå mai 1968 til september 1979. Under verdsmeisterskapen i Vest-Tyskland sommaren 1974 spelte han alle sju kampane i turneringa, ei turnering som enda med eit forsmedeleg 1-2-tap for Hanegem og Nederland. To år seinare var han innbytar då Nederland tapte EM-semifinalen mot Tsjekkoslovakia. Han skåra i alt fem landslagsmål.

Merittar
Vinnar av Europacupen: 1970 med Feyenoord
Vinnar av UEFA-cupen: 1974 med Feyenoord
Nederlandsk seriemeister: 1969, 1971, 1974 med Feyenoord
Nederlandsk cupmeister: 1969 med Feyenoord og 1978 med AZ Alkmaar
VM-sølv: 1974 for Nederland
EM-bronse: 1976 for Nederland

Kjelder

<div class="references-small">
Denne artikkelen bygger på «Willem van Hanegem» frå ,  den 25. oktober 2019.  
 

Nederlandske fotballspelarar
Nederlandske fotballtrenarar
Feyenoord-spelarar
AZ-spelarar
Utrecht-spelarar
Spelarar i Fotball-VM 1974
Spelarar i Fotball-EM 1976
Hyssing

Hyssing (frå lågtysk husinge, 'tretråds snøre')  er spunnen, grov tråd. Han blir mellom anna brukt til å binda om pakkar. Hyssing blei opphavleg laga av tre samantvinna garn av hamp, men kan i dag også vera laga av ulike andre materiale.

Kjelder

Husgeråd
Tråd
Hamp
Ord frå lågtysk
Sankt Georgen am Längsee

Sankt Georgen am Längsee er ein kommune i Distriktet Sankt Veit an der Glan i forbundslandet Kärnten i Austerrike. Kommunen har ei flatevidd på 69,8 km² og i kring 3 600 ibuarar. Kommunesenteret ligg 537 meter over havet.

Turisme er ei viktig næring i kommunen.

Kjelder

<div class="references-small">
Denne artikkelen bygger på «Sankt Georgen am Längsee» frå ,  den 25. oktober 2019.  
 

Kommunar i Kärnten
Frauenstein i Kärnten

Frauenstein er ein kommune i Distriktet Sankt Veit an der Glan i forbundslandet Kärnten i Austerrike. Kommunen har ei flatevidd på 93,5 km² og i kring 3 500 ibuarar. Landsbyen Kraig, 630 meter over havet, hyser kommunestyringa.

Kjelder

<div class="references-small">
Denne artikkelen bygger på «Fraunestein (Kärnten)» frå ,  den 25. oktober 2019.  
 

Kommunar i Kärnten
Liebenfels

Liebenfels er ein kommune i Distriktet Sankt Veit an der Glan i forbundslandet Kärnten i Austerrike. Kommunen har ei flatevidd på 58,9 km² og i kring 3 300 ibuarar. Landsbyen Liebenfels ligg 491 meter over havet, ei 15 kilometer nord om Klagenfurt, dit ein stor del ibuarane reiser til arbeid.

Kjelder

<div class="references-small">
Denne artikkelen bygger på «Liebenfels» frå ,  den 25. oktober 2019.  
 

Kommunar i Kärnten
Ane Barmen

Ane Barmen () er ein norsk skodespelar og forfattar, opphaveleg frå Vågsøy kommune.
Ho er utdanna musikkvitar og skodespelar og har også gått på Gyldendals skriveskule.

Ane Barmen debuterte i 2019 med ungdomsromanen Draumar betyr ingenting, som ho fekk Brageprisen for beste barne- og ungdomsbok for.

Prisar og utmerkingar
2019: Brageprisen for beste barne- og ungdomsbok for Draumar betyr ingenting

Bibliografi

Bøker

Kjelder

 Framtida.no henta 25.10.2019
 Om Ane Barmen på Gyldendal forlag henta 25.10.2019

Forfattarar frå Vågsøy
Norske barnebokforfattarar
Nynorskforfattarar
Norske romanforfattarar
Eisenstadt

Eisenstadt er hovudstaden i forbundslandet Burgenland i Austerrike. Byen ligg 182 meter over havet og har knappe 15 000 ibuarar. Kommunen har ei flatevidd på 42,8 km².

Toneskaparen Joseph Haydn budde i Eisenstadt, der han var i teneste hos adelsætta Esterházy.

Kjelder

<div class="references-small">
Denne artikkelen bygger på «Eisenstadt» frå ,  den 26. oktober 2019.  
 

Burgenland
Ivar Vaksdal

Ivar Johannesson Vaksdal () var ein norsk ingeniør og politikar, fødd i Samnanger og oppvaksen i Vaksdal. Frå 1937 til 1945 var han stortingsrepresentant for Venstre.

Ivar Vaksdal var son til Johannes J. Kvitingen, mylnar ved Vaksdals Kornmølle. Sjølv utdanna han seg ved Trondhjems tekniske læreanstalt, der han tok eksamen i 1901 på ingeniørlinja. 1901-02 var han tilsett med reisinga av grensefestningar i Smålenene, 1902-03 hadde han arbeid heime i Bergen. Perioden 1903-06 dreiv han eiga ingeniørforretning i Ålesund, sidan i åra 1907-11 i heimbyen Bergen. Frå 1911 var han disponent av Margarinfabrikken Norge A/S i Bergen.

Vaksdal var medlem i Bergen bystyre frå 1910 til 1934, i tida 1913-22 med plass i formannskapet. Han var ei tid formann i det kommunale elektrisitetsverket og det kommunale gassverket.

Vaksdal møtte på Stortinget 1922-24 som varamann for statsminister Johan Ludwig Mowinckel fram til 6. mars 1923, og på ny frå 25. juli 1924, medlem i Jarnbanekomiteen. Valperioden 1931-33 møtte Vaksdal i Stortinget ei veke i mars 1933, då som varamann for Hans Fasmer. Valperioden 1934-36 møtte Vaksdal som varamann for statsminister Mowinckel fram til 20. mars 1935, då Nygaardsvold-regjeringa kom til makta. Perioden 1937-45 hadde Vaksdal fast stortingsplass, medlem i Finans- og tollkomiteen og 1945 i Sosialkomiteen.

Etter verdskrigen var Vaksdal formann i Komiteen om skadebot under krigføringa i 1940.

Kjelder
Stortingsbiografi

Stortingsrepresentantar 1922-1924
Stortingsrepresentantar 1934-1936
Stortingsrepresentantar 1937-1945
Koffert

Koffert (frå gresk kophinos, 'stor korg', gjennom lågtysk og fransk) er ein handterbar kasse ein kan bruka til bagasje. Ein koffert har hengsla lok og handtak, og kan også vera utstyrt med hjul, uttrekkbart handtak, stroppar, låsar og lommer. Han kan vera av lêr, metall, ulike typar fiber eller hard plast, eller særleg i tidlegare tider tre eller papp.

Ein større type reisekiste, «amerikakoffert» eller trunk, var vanlegvis utstyrt med handtak i kortsidene slik at to personar kunne bera han.

Ein særskild type mindre koffertar til kontorbruk, ei slags stiv dokumentmapper, blir ofte kalla «stresskoffert».

Galleri

Sjå òg
 Veske
 Kiste
 Ryggsekk
 Kofferthumor

Kjelder

<div class="references-small">
Delar av denne artikkelen bygger på «Koffert» frå ,  den 26. oktober 2019.

Bakgrunnsstoff

Søk etter koffert i Digitalt Museum

Bagasje
Reiseutstyr
Ilåt
Amerikakoffert

Amerikakoffert er ei reisekiste eller ein stor koffert laga av tre, metall eller lêr med eit låsbart lok. Kofferten kunne også ha innvendige skuffer. Han blei særleg brukt av utvandrarar frå Europa til Amerika på 1900-talet. 

Amerikakofferten er kjend som eit symbol på den store utvandringa frå Europa til Nord-Amerika på 1800-talet. Han inneheldt utstyr og eventuelt mat som ein kom til å trenga undervegs og etter at ein kom fram til reisemålet.

Sjå òg 
 Koffert
Norsk utvandring til Amerika

Kjelder

<div class="references-small">
Denne artikkelen bygger på «Amerikakoffert» frå ,  den 26. oktober 2019.

Bakgrunnsstoff
Søk etter amerikakoffert i Digitalt Museum

Bagasje
Reiseutstyr
Kister
Koffertar
Utvandring frå Noreg